CELEX: 32012D0795
Language: et
Date: 2012-12-12 00:00:00
Title: 2012/795/EL: Komisjoni rakendusotsus, 12. detsember 2012 , millega kehtestatakse sellise teabe tüüp. vorm ja esitamise sagedus, mille liikmesriigid teevad kättesaadavaks Euroopa Parlamendi ja nõukogu direktiivi 2010/75/EL (tööstusheidete kohta) rakendamist käsitleva aruandluse jaoks (teatavaks tehtud numbri C(2012) 9181 all)  EMPs kohaldatav tekst

19.12.2012   
            
            
               ET
            
            
               Euroopa Liidu Teataja
            
            
               L 349/57
            
         KOMISJONI RAKENDUSOTSUS,
   12. detsember 2012,
   millega kehtestatakse sellise teabe tüüp. vorm ja esitamise sagedus, mille liikmesriigid teevad kättesaadavaks Euroopa Parlamendi ja nõukogu direktiivi 2010/75/EL (tööstusheidete kohta) rakendamist käsitleva aruandluse jaoks
   (teatavaks tehtud numbri C(2012) 9181 all)
   (EMPs kohaldatav tekst)
   (2012/795/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 24. novembri 2010. aasta direktiivi 2010/75/EL tööstusheidete kohta (saastuse kompleksne vältimine ja kontroll), (1) eriti selle artikli 72 lõiget 2,
   ning arvestades järgmist:
   
               (1)
            
            
               Komisjon on välja töötanud küsimustikud, millega määratakse kindlaks sellise teabe kogum, mille liikmesriigid peavad direktiivi 2010/75/EL rakendamise kohta ajavahemikul 2013–2016 aru andmiseks kättesaadavaks tegema.
            
         
               (2)
            
            
               Tuleks paluda liikmesriikidel esitada küsimustikule vastused üksnes 2013. aasta kohta, et aru anda meetmetest, mis liikmesriigid on võtnud selliste direktiivi 2010/75/EL nõuete rakendamiseks, mida veel ei olnud kohaldatud vastavalt järgmistele direktiividele, mis direktiiviga 2010/75/EL tühistati: nõukogu 20. veebruari 1978. aasta direktiiv 78/176/EMÜ titaandioksiiditööstuse jäätmete kohta, (2) nõukogu 3. detsembri 1982. aasta direktiiv 82/883/EMÜ titaandioksiidi tööstuse jäätmetest mõjutatud keskkondade järelevalve ja seire korra kohta, (3) nõukogu 15. detsembri 1992. aasta direktiiv 92/112/EMÜ titaandioksiiditööstuse jäätmetest tuleneva saaste vähendamise ja lõpliku kõrvaldamise programmide ühtlustamise korra kohta, (4) nõukogu 11. märtsi 1999. aasta direktiiv 1999/13/EÜ teatavates toimingutes ja seadeldistes orgaaniliste lahustite kasutamise tulemusena tekkivate lenduvate orgaaniliste ühendite heitkoguste piiramise kohta, (5) Euroopa Parlamendi ja nõukogu 4. detsembri 2000. aasta direktiiv 2000/76/EÜ jäätmete põletamise kohta, (6) Euroopa Parlamendi ja nõukogu 23. oktoobri 2001. aasta direktiiv 2001/80/EÜ teatavate suurtest põletusseadmetest õhku eralduvate saasteainete piiramise kohta, (7) Euroopa Parlamendi ja nõukogu 15. jaanuari 2008. aasta direktiiv 2008/1/EÜ saastuse kompleksse vältimise ja kontrolli kohta (8).
            
         
               (3)
            
            
               Samuti tuleks paluda liikmesriikidel vastata küsimustikule selleks, et esitada ajavahemiku 2013–2016 representatiivsed andmed heite ja muude saastuse vormide kohta, heite piirväärtuse kohta, direktiivi 2010/75/EL artiklite 14 ja 15 kohaldamise kohta ning edenemise kohta artiklile 27 vastavate kujunemisjärgus tehnoloogiate arendamisel ja kohaldamisel; see võimaldab komisjonil koguda teavet üldiste direktiivi rakendamismeetmete kohta (moodul nr 1), luua iga üksikut käitist hõlmava teabe allikas, mis on kooskõlas Euroopa saasteainete heite- ja ülekanderegistriga (moodul nr 2), veenduda, et parimat võimalikku tehnikat kohaldatakse nõuetekohaselt loa tingimustes (moodul nr 3) ning kontrollida minimaalsete sektoripõhiste nõuete kohaldamist (moodul nr 4).
            
         
               (4)
            
            
               Direktiivi 2010/75/EL artikli 72 lõike 1 kohaselt tuleb liikmesriikidel teha teave kättesaadavaks elektroonilises vormis.
            
         
               (5)
            
            
               Selleks et liikmesriikide teave oleks ühtne ja sidus, tuleks komisjonil Euroopa Keskkonnaameti abiga välja töötada spetsiaalne elektrooniline aruandlusvorm.
            
         
               (6)
            
            
               Käesolevas otsuses ettenähtud meetmed on kooskõlas direktiivi 2010/75/EL artikli 75 lõike 1 alusel loodud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Liikmesriikide aruandlus
   Liikmesriigid teevad direktiivi 2010/75/EL rakendamist käsitleva teabe Euroopa Komisjonile kättesaadavaks nii, et vastavad I ja II lisas sätestatud küsimustikele ja kasutavad vastamisel spetsiaalset elektroonilist vormi, mis selliseks aruandluseks välja töötatakse.
   I lisas sätestatud küsimustiku vastused esitatakse hiljemalt 30. septembriks 2014.
   II lisas sätestatud küsimustiku vastused esitatakse hiljemalt 30. septembriks 2017.
   Artikkel 2
   Käesolev otsus on adresseeritud liikmesriikidele.
   
      Brüssel, 12. detsember 2012
      
         
            Komisjoni nimel
         
         
            komisjoni liige
         
         Janez POTOČNIK
      
   
   
      (1)  ELT L 334, 17.12.2010, lk 17.
   
      (2)  EÜT L 54, 25.2.1978, lk 19.
   
      (3)  EÜT L 378, 31.12.1982, lk 1.
   
      (4)  EÜT L 409, 31.12.1992, lk 11.
   
      (5)  EÜT L 85, 29.3.1999, lk 1.
   
      (6)  EÜT L 332, 28.12.2000, lk 91.
   
      (7)  EÜT L 309, 27.11.2001, lk 1.
   
      (8)  ELT L 24, 29.1.2008, lk 8.
   
      I LISA
      
         Küsimustik direktiivi 2010/75/EL rakendamise kohta, nagu on osutatud artikli 1 teises lõigus
      
      
         Üldised märkused
      
      
                  a)
               
               
                  Käesoleva küsimustiku vastused hõlmavad ajavahemikku 7. jaanuarist 2013 kuni 31. detsembrini 2013.
               
            
                  b)
               
               
                  Kui küsimuses soovitakse teavet ajas muutuvate parameetrite kohta, tuleks vastus anda seisuga 31. detsember 2013.
               
            
                  c)
               
               
                  Allpool esitatud küsimuste vastustes esitatakse teavet üksnes muudatuste kohta, mis liikmesriigid on teinud direktiivi 2010/75/EL sätete rakendamiseks, millele on osutatud selle direktiivi artikli 80 lõikes 1.
               
            
                  d)
               
               
                  Käesolevas küsimustikus tähendab väljend „liikmesriigi poliitika või suunised” kõiki riigi, piirkonna või kohalikul tasandil loodud või kohaldatud rakendusmeetmeid. Kui liikmesriik soovib lisada teavet õigusaktide kohta, millega direktiiv 2010/75/EL siseriiklikku õigusesse üle võetakse, ei vabasta see liikmesriiki direktiivi 2010/75/EL artikli 80 lõikes 2 sätestatud nõuete täitmisest.
               
            1.   Nõuete täitmata jätmine (artikkel 8)
      
      Milliseid kriteeriume võib kasutada selle üle otsustamisel, kas loa tingimuste rikkumine „ohustab otseselt inimeste tervist või kujutab endast otsest ohtu kahjustada keskkonda olulisel määral”?
      2.   Loa tingimused (artikkel 14)
      
      Esitage kokkuvõte liikmesriigi igast poliitikast või suunisest järgmiste küsimuste kohta ning kui need on internetis avaldatud, ka lingid nendele.
      
                  2.1.
               
               
                  Kuidas tagatakse, et loa tingimuste kehtestamisel lähtutakse PVT-järeldustest (artikli 14 lõige 3)?
               
            
                  2.2.
               
               
                  Kuidas saavad pädevad asutused kehtestada rangemaid loa tingimusi kui need, mida on võimalik saavutada PVT-järeldustes kirjeldatud parima võimaliku tehnika kasutamisega (artikli 14 lõige 4)?
               
            3.   Heite piirväärtused, võrdväärsed parameetrid ja tehnilised meetmed (artikkel 15)
      
      Esitage kokkuvõte liikmesriigi igast poliitikast või suunisest järgmiste küsimuste kohta ning kui need on internetis avaldatud, ka lingid nendele.
      
                  3.1.
               
               
                  Kuidas kehtestatakse heite piirväärtused seoses „parima võimaliku tehnikaga saavutatavate heitetasemetega”, mis on sätestatud PVT-järeldustes (artikli 15 lõige 3)?
               
            
                  3.2.
               
               
                  Kuidas tehakse erandeid artikli 15 lõikest 3 (artikli 15 lõige 4)?
               
            
                  3.3.
               
               
                  Kuidas hinnatakse kulusid ja kasu, mis lubaksid selliseid erandeid teha, ning mida peetakse „ebaproportsionaalselt suureks kuluks võrreldes keskkonnaalase kasuga” (artikli 15 lõige 4)?
               
            
                  3.4.
               
               
                  Kas erandite ulatust või kestust on mingil moel piiratud (artikli 15 lõige 4)?
               
            
                  3.5.
               
               
                  Kuidas tehakse kujunemisjärgus tehnoloogiate katsetamisele ja kasutamisele ajutisi erandeid artikli 11 punktides a ja b ning artikli 15 lõigetes 2 ja 3 esitatud nõuetest (artikli 15 lõige 5)?
               
            4.   Seirenõuded (artikkel 16)
      
      Esitage kokkuvõte liikmesriigi igast poliitikast või suunisest järgmiste küsimuste kohta ning kui need on internetis avaldatud, ka lingid nendele.
      
                  4.1.
               
               
                  Kuidas tagatakse, et seirenõuete määratlemisel lähtutakse PVT-järeldustest (artikli 16 lõige 1)?
               
            
                  4.2.
               
               
                  Kuidas määratakse kindlaks pinnase ja põhjavee perioodilise seire sagedus (artikli 16 lõige 2)?
               
            
                  4.3.
               
               
                  Kuidas toimub „saastumise ohu süstemaatiline hindamine”, millega põhjendatakse pinnase ja põhjavee ettenähtust väiksema sagedusega seiret (artikli 16 lõige 2)?
               
            5.   Siduvad üldeeskirjad (artikkel 17)
      
      Juhul kui direktiivi 2010/75/EL rakendamisel kasutatakse siduvaid üldeeskirju, esitage järgmine teave.
      
                  5.1.
               
               
                  Milliseid nõudeid, tegevusvaldkondi (loetletud direktiivi 2010/75/EL I lisas) ja saasteaineid hõlmavad siduvad üldeeskirjad?
               
            
                  5.2.
               
               
                  Kuidas siduvate üldeeskirjadega „tagatakse kompleksne lähenemisviis ja keskkonnakaitse kõrge tase, mis on võrdväärne konkreetse loa tingimustega saavutatava tasemega” (artikli 17 lõige 1)?
               
            
                  5.3.
               
               
                  Kuidas tagatakse, et siduvad üldeeskirjad „põhinevad parimal võimalikul tehnikal” (artikli 17 lõige 2)?
               
            
                  5.4.
               
               
                  Kuidas siduvaid üldeeskirju „ajakohastatakse, et võtta arvesse parima võimaliku tehnika arengut” (artikli 17 lõige 3)?
               
            
                  5.5.
               
               
                  Milliseid viiteid direktiivile 2010/75/EL sisaldavad siduvad üldeeskirjad nende „ametliku avaldamise korral” (artikli 17 lõige 4)?
               
            
                  5.6.
               
               
                  Juhul kui siduvad üldeeskirjad on avaldatud internetis, esitage link nendele.
               
            6.   Parima võimaliku tehnika areng (artikkel 19)
      
      
                  6.1.
               
               
                  Kuidas pädevad asutused jälgivad uute või ajakohastatud PVT-järelduste avaldamist või saavad sellest teada?
               
            
                  6.2.
               
               
                  Kuidas pädevad asutused teevad selle teabe kättesaadavaks asjaomasele üldsusele?
               
            7.   Loa tingimuste läbivaatamine ja ajakohastamine (artikkel 21)
      
      Esitage kokkuvõte liikmesriigi igast poliitikast või suunisest järgmiste loa tingimuste läbivaatamise ja ajakohastamise aspektide kohta ning kui need on internetis avaldatud, ka lingid nendele.
      
                  7.1.
               
               
                  Millist teavet käitajatelt loa tingimuste läbivaatamiseks või ajakohastamiseks tavaliselt küsitakse (artikli 21 lõige 2)?
               
            
                  7.2.
               
               
                  Kuidas käitise „peamine tegevusvaldkond” määratletakse ja/või määratakse (artikli 21 lõige 3)?
               
            
                  7.3.
               
               
                  Kuidas käivitub loa tingimuste läbivaatamine ja ajakohastamine olulise saaste korral, tööohutuse põhjustel või uue/läbivaadatud keskkonnakvaliteedi standardi järgimise vajaduse korral (artikli 21 lõige 5)?
               
            8.   Tegevuse lõpetamine (artikkel 22)
      
      
                  8.1.
               
               
                  Kuidas otsustatakse, milline tegevus nõuab lähteolukorra aruannet, eriti seoses järgmisega.
                  
                              a)
                           
                           
                              Milliseid direktiivi 2010/75/EL I lisas loetletud tegevusvaldkondi peetakse tavaliselt seotuks „asjakohaste ohtlike ainete kasutamise, tootmise või keskkonda laskmisega” (artikli 22 lõige 2)?
                           
                        
                              b)
                           
                           
                              Kuidas võetakse arvesse „pinnase ja põhjavee võimalikku saastumist käitise tegevuskohas” (artikli 22 lõige 2)?
                           
                        
                              c)
                           
                           
                              Millise teabe peavad käitajad esitama lähteolukorra aruandes (artikli 22 lõige 2)?
                           
                        
                              d)
                           
                           
                              Kuidas kasutatakse selles kontekstis komisjoni suuniseid „lähteolukorra aruande sisu” kohta (artikli 22 lõige 2)?
                           
                        
            
                  8.2.
               
               
                  Kuidas käsitletakse tegevuse täieliku lõpetamise korral järgmisi küsimusi.
                  
                              a)
                           
                           
                              Kuidas hindavad käitajad „pinnase ja põhjavee saastumist” (artikli 22 lõige 3)?
                           
                        
                              b)
                           
                           
                              Kuidas otsustatakse, et käitis on põhjustanud „pinnase või põhjavee märkimisväärse saastumise” (artikli 22 lõige 3)?
                           
                        
                              c)
                           
                           
                              Kuidas otsustatakse, et pinnase või põhjavee saastumine „kujutab olulist ohtu inimeste tervisele või keskkonnale” (artikli 22 lõige 3)?
                           
                        
                              d)
                           
                           
                              Kuidas otsustatakse, milliseid „vajalikke meetmeid” tuleb käitajal võtta (artikli 22 lõiked 3 ja 4)?
                           
                        
            9.   Keskkonnajärelevalve (artikkel 23)
      
      
                  9.1.
               
               
                  Milliseid „keskkonnajärelevalve plaane” on koostatud? Mida nad sisaldavad? Kus on nad avalikkusele kättesaadavad? Kui need on internetis avaldatud, palun esitage link (artikli 23 lõige2).
               
            
                  9.2.
               
               
                  Milliseid „rutiinse keskkonnajärelevalve programme” on koostatud? Mida nad sisaldavad? Kus on nad avalikkusele kättesaadavad? Kui need on internetis avaldatud, palun esitage link (artikli 23 lõige 4).
               
            
                  9.3.
               
               
                  Kuidas toimub käitiste keskkonnariskide „süstemaatiline hindamine”, et määrata kindlaks tegevuskoha külastuse sagedus? Esitage kokkuvõte ja viide asjakohastele suunistele (artikli 23 lõige 4).
               
            
                  9.4.
               
               
                  Millistel tingimustel viiakse läbi „mitterutiinset keskkonnajärelevalvet” (artikli 23 lõige 5)?
               
            
                  9.5.
               
               
                  Millist teavet sisaldavad tavaliselt tegevuskoha külastuse aruanded? Kuidas aruannetest käitajatele teatatakse? Kuidas need avalikkusele kättesaadavaks tehakse? Kas on asjaolusid, mille tõttu neid aruandeid ei ole avalikkusele kättesaadavaks tehtud, arvestades Euroopa Parlamendi ja nõukogu 28. jaanuari 2003. aasta direktiivi 2003/4/EÜ (keskkonnateabele avaliku juurdepääsu ja nõukogu direktiivi 90/313/EMÜ kehtetuks tunnistamise kohta) (1) sätteid (artikli 23 lõige 6)?
               
            
                  9.6.
               
               
                  Millise süsteemiga tagatakse, et käitajad võtaksid tegevuskoha külastuse aruandes kindlaksmääratud „vajalikud meetmed” (artikli 23 lõige 6)?
               
            10.   Juurdepääs teabele ja üldsuse osalemine (artikkel 24)
      
      
                  10.1.
               
               
                  Kuidas antakse üldsusele „õigeaegsed ja tõhusad võimalused” võtta osa otsustamisest loa andmisel või loa tingimuste ajakohastamisel, eriti kui kavatsetakse teha artikli 15 lõike 4 kohaseid erandeid (artikli 24 lõige 1)?
               
            
                  10.2.
               
               
                  Kuidas tehakse see teave avalikkusele kättesaadavaks (artikli 24 lõiked 2 ja 3)?
               
            
                  10.3.
               
               
                  Kas kogu asjakohane teave on tehtud internetis kättesaadavaks (artikli 24 lõike 2 punktid a, b ja f ning artikli 24 lõike 3 punkt a)?
               
            11.   Kujunemisjärgus tehnoloogiad (artikkel 27)
      
      Kuidas julgustavad liikmesriigid kujunemisjärgus tehnoloogiate arendamist ja rakendamist, eelkõige PVT-viitedokumentides kindlaks määratud kujunemisjärgus tehnoloogiate arendamist ja rakendamist (artikli 27 lõige 1)?
      
         (1)  ELT L 41, 14.2.2003, lk 26.
   
   
      II LISA
      
         Küsimustik direktiivi 2010/75/EL rakendamise kohta, nagu on osutatud artikli 1 kolmandas lõigus
      
      
         Üldised märkused
      
      
                  a)
               
               
                  Käesolev küsimustik hõlmab ajavahemikku 7. jaanuarist 2013 kuni 31. detsembrini 2016.
               
            
                  b)
               
               
                  Kui küsimuses soovitakse teavet ajas muutuvate parameetrite kohta, tuleks vastus anda seisuga 31. detsember 2016.
               
            MOODUL NR 1 –   RAKENDAMISE AJAKOHASTAMINE
      
         Mooduli nr 1 märkus
      
      Käesolevaid küsimusi kohaldatakse direktiivi 2010/75/EL II peatükis käsitletud käitistele.
      1.   Rakendamine – muudatused
      
      Kas pärast viimast aruandlusperioodi on direktiivi 2010/75/EL rakendamises tehtud olulisi muudatusi, võrreldes tööstusheidete direktiivi esimese aruandlusperioodi küsimustikus esitatud vastustega? Kui jah, esitage ajakohastatud vastused, kirjeldades muudatusi ja nende tegemise põhjusi ning esitage vajaduse korral viited.
      2.   Rakendamine – raskused
      
      Kas on ette tulnud raskusi artikli 80 lõike 1 kohaselt vastu võetud õigus- ja haldusnormide kohaldamisel? Kui jah, kirjeldage raskusi ja nende põhjuseid.
      MOODUL NR 2 –   TEAVE ÜKSIKUTE KÄITISTE KOHTA
      
         Mooduli nr 2 märkus
      
      Ristviited teistele ELi õigusaktidele on esitatud üksnes selleks, et näidata nendevaheliste seoste olemasolu. See ei ole mõeldud nende õigusaktidega hõlmatud käitiste vaheliste täpsete kokkupuutepunktide kaardistamiseks.
      3.   Esitage järgmine teave kõikide direktiivi 2010/75/EL II peatükiga hõlmatud käitiste kohta („tööstusheidete direktiiviga hõlmatud käitised”).
      
      3.1.   Üldteave
      
                   
               
               
                  Väli
               
               
                  Kirjeldus
               
            
                  3.1.1.
               
               
                  Tööstusheidete direktiiviga hõlmatud käitise viitenumber
               
               
                  Direktiivi 2010/75/EL jaoks käitisele antud kordumatu tunnuskood.
               
            
                  3.1.2.
               
               
                  Euroopa Parlamendi ja nõukogu 18. jaanuari 2006. aasta määrusega (EÜ) nr 166/2006 (mis käsitleb Euroopa saasteainete heite- ja ülekanderegistri loomist ning millega muudetakse nõukogu direktiive 91/689/EMÜ ja 96/61/EÜ) (1) hõlmatud käitise viitenumber (valikuline)
               
               
                  Kui tööstusheidete direktiiviga hõlmatud käitis on täielikult või osaliselt hõlmatud määrusega (EÜ) nr 166/2006, esitage käitise tunnusnumber, mida kasutatakse nimetatud määruse kohases aruandluses.
               
            
                  3.1.3.
               
               
                  Euroopa Parlamendi ja nõukogu 4. juuli 2012. aasta direktiiviga 2012/18/EL (ohtlike ainetega seotud suurõnnetuse ohu ohjeldamise ning nõukogu direktiivi 96/82/EÜ muutmise ja hilisema kehtetuks tunnistamise kohta) (2) hõlmatud käitise viitenumber (valikuline)
               
               
                  Kui tööstusheidete direktiiviga hõlmatud käitis on täielikult või osaliselt hõlmatud direktiiviga 2012/18/EL, esitage kordumatu tunnuskood, mida kasutatakse Seveso käitiste kohta teabe saamise süsteemis (SPIRS).
               
            
                  3.1.4.
               
               
                  Euroopa Parlamendi ja nõukogu 13. oktoobri 2003. aasta direktiiviga 2003/87/EÜ (millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ) (3) hõlmatud käitise viitenumber (valikuline)
               
               
                  Kui tööstusheidete direktiiviga hõlmatud käitis on täielikult või osaliselt hõlmatud direktiiviga 2003/87/EÜ, esitage registri kordumatu tunnuskood, mida kasutatakse ELi tehingulogis.
               
            
                  3.1.5.
               
               
                  Käitise nimi
               
               
                  Võimaluse korral vormingus, mis ühildub määruse (EÜ) nr 166/2006 kohases aruandluses kasutatava väljaga „Käitise nimetus”.
               
            
                  3.1.6.
               
               
                  Direktiiviga 2010/75/EL hõlmatud tegevusvaldkonnad
               
               
                  Kõik direktiivi 2010/75/EL I lisas loetletud tegevusvaldkonnad, mille alla käitise töö kuulub.
               
            
                  3.1.7.
               
               
                  Direktiivi 2010/75/EL muud asjakohased peatükid
               
               
                  Osutage, milliseid peatükke direktiivi 2010/75/EL III, IV, V ja V peatükist käitisele (või selle osale) samuti kohaldatakse.
               
            
         
      3.2.   Kontaktandmed
      
                   
               
               
                  Väli
               
               
                  Kirjeldus
               
            
                  3.2.1.
               
               
                  Käitaja nimi
               
               
                  Võimaluse korral vormingus, mis ühildub määruse (EÜ) nr 166/2006 kohases aruandluses kasutatava väljaga „Emaettevõtja nimetus”.
               
            
                  3.2.2.
               
               
                  Käitise aadress – tänav, linn, postiindeks ja riik
               
               
                  Kooskõlas Euroopa Parlamendi ja nõukogu 14. märtsi 2007. aasta direktiiviga 2007/2/EÜ, millega rajatakse Euroopa Ühenduse ruumiandmete infrastruktuur (4) ja võimaluse korral vormingus, mis ühildub määruse (EÜ) nr 166/2006 kohases aruandluses kasutatavate väljadega „Aadress”, „Linn/asula”, „Postiindeks”, „Riik”.
               
            
                  3.2.3.
               
               
                  Käitise asukoha laius – ja pikkuskraad
               
               
                  Kooskõlas direktiiviga 2007/2/EÜ ja võimaluse korral vormingus, mis ühildub määruse (EÜ) nr 166/2006 kohases aruandluses kasutatava väljaga „Asukoha koordinaadid”.
               
            
         
      3.3.   Pädevad asutused
      
                   
               
               
                  Väli
               
               
                  Kirjeldus
               
            
                  3.3.1.
               
               
                  Lubade andmiseks pädev asutus
               
               
                  Pädeva asutuse (pädevate asutuste) nimetus ja e-posti aadress.
               
            
                  3.3.2.
               
               
                  Järelevalveks ja täitmise tagamiseks pädev asutus
               
               
                  Pädeva asutuse (pädevate asutuste) nimetus ja e-posti aadress.
               
            
                  3.3.3.
               
               
                  Pädevate asutuste kohapealsete külastuste koguarv (artikli 23 lõige 4)
               
               
                  Aastane koguarv 2013, 2014, 2015 ja 2016.
               
            
         
      3.4.   Teave lubade kohta
      
                   
               
               
                  Väli
               
               
                  Kirjeldus
               
            
                  3.4.1.
               
               
                  Internetilink aktiivsetele lubadele
               
               
                  Nagu on nõutud artikli 24 lõikes 2.
               
            
                  3.4.2.
               
               
                  Kas käitise suhtes kehtib artikli 15 lõike 4 kohane erand?
               
               
                  Jah/Ei
               
            
                  3.4.3.
               
               
                  Kas on tehtud artikli 22 kohane lähteolukorra aruanne?
               
               
                  Jah/Ei
               
            MOODUL NR 3 –   SEKTORIPÕHINE LÄHENEMINE
      
         Mooduli nr 3 märkus
      
      Käesolevat moodulit kohaldatakse käitistele, mille loa tingimusi on PVT-järelduste kohta avaldatud otsuste tõttu hakatud aruandlusperioodil läbi vaatama või ajakohastama, st käitistele, mille peamine tegevusvaldkond on hõlmatud:
      
                  —
               
               
                  komisjoni 28. veebruari 2012. aasta rakendusotsusega 2012/134/EL, millega kehtestatakse Euroopa Parlamendi ja nõukogu direktiivi 2010/75/EL (tööstusheidete kohta) alusel parima võimaliku tehnika (PVT) alased järeldused klaasitootmise jaoks, (5) või
               
            
                  —
               
               
                  komisjoni 28. veebruari 2012. aasta rakendusotsusega 2012/135/EL, millega kehtestatakse Euroopa Parlamendi ja nõukogu direktiivi 2010/75/EL (tööstusheidete kohta) alusel parima võimaliku tehnika (PVT) alased järeldused raua- ja terasetootmise jaoks (6).
               
            4.   Loa tingimused (artikkel 14)
      
      Kas loa tingimuste kehtestamisel on viidatud mõnele muule teabeallikale peale PVT-järelduste (artikli 14 lõige 3)?
      5.   Rangemad loa tingimused (artikli 14 lõige 4 ja artikkel 18)
      
      
                  5.1.
               
               
                  Milliste keskkonnakvaliteedi standarditega nähakse ette rangemad tingimused kui need, mida on võimalik täita PVT kasutamisega, ja milliseid lisameetmeid load sisaldavad (artikkel 18)?
               
            
                  5.2.
               
               
                  Tooge näiteid teistest olukordadest, kus pädevad asutused on artikli 14 lõikele 4 tuginedes seadnud lubadele rangemaid tingimusi kui need, mida on võimalik täita PVT kasutamisega.
               
            6.   Loa tingimuste sätestamine asjakohaste PVT-järelduste puudumisel (artikli 14 lõiked 5 ja 6)
      
      
                  6.1.
               
               
                  Kirjeldage loa tingimuste sätestamise menetlust järgmistel juhtudel ja esitage selle kohta näiteid:
                  
                              a)
                           
                           
                              loa tingimused sätestatakse sellise PVT alusel, mida ei ole kirjeldatud üheski asjakohases PVT-järelduses (artikli 14 lõige 5);
                           
                        
                              b)
                           
                           
                              loa tingimused sätestatakse PVT alusel, mis määratakse kindlaks käitajaga konsulteerides, sest üksikud PVT-järeldused ei hõlma „käitises toimuvat tegevust või tootmisprotsessi liiki” või neis „ei käsitleta kõiki tegevuse või protsessi võimalikke mõjusid keskkonnale” (artikli 14 lõige 6).
                           
                        
            
                  6.2.
               
               
                  Osutage ülal toodud näidete põhjal:
                  
                              a)
                           
                           
                              miks PVT-järeldustes esitatud teavet ei saanud kohaldada;
                           
                        
                              b)
                           
                           
                              milliseid lisateabeallikaid kasutati PVT kindlaksmääramisel;
                           
                        
                              c)
                           
                           
                              kuidas võeti spetsiaalselt arvesse direktiivi 2010/75/EL III lisas loetletud kriteeriume.
                           
                        
            7.   Heite piirväärtused, võrdväärsed parameetrid ja tehnilised meetmed (artikkel 15)
      
      
                  7.1.
               
               
                  Lubade puhul, mille üks või enam heite piirväärtust erineb PVT-järeldustes esitatud PVT heitetasemest väärtuste, ajavahemike ja võrdlustingimuste osas (artikli 15 lõike 3 punkt b):
                  
                              a)
                           
                           
                              kirjeldage nende erinevate heite piirväärtuste iseloomu ja esitage nende kohta näiteid;
                           
                        
                              b)
                           
                           
                              tooge artikli 14 lõike 1 punkti d alapunktis ii osutatud heiteseire tulemuste kokkuvõtte abil näiteid, kuidas heiteseiret on kasutatud selle tagamiseks, et „tavapärastel käitamistingimustel ei ole heide ületanud parima võimaliku tehnikaga saavutatavaid heitetasemeid” (artikli 15 lõike 3 teine lõik).
                           
                        
            
                  7.2.
               
               
                  Märkige kõikide artikli 15 lõike 4 kohase erandi saanud käitiste kohta järgmist:
                  
                              a)
                           
                           
                              erandist kasu saavad heiteallikad;
                           
                        
                              b)
                           
                           
                              heitetase seoses PVT-ga, millele on tehtud erand;
                           
                        
                              c)
                           
                           
                              tegelikud heite piirväärtused;
                           
                        
                              d)
                           
                           
                              artikli 15 lõike 3 nõuete täitmiseks antud üleminekuperiood(id), juhul kui neid on antud;
                           
                        
                              e)
                           
                           
                              veebisait (veebisaidid), kus on esitatud teavet artikli 15 lõike 4 kohaste erandite kohaldamise kohta (artikli 24 lõike 2 punkt f).
                           
                        
            
                  7.3.
               
               
                  Kas on tehtud ajutisi erandeid kujunemisjärgus tehnoloogiate katsetamise ja kasutamise suhtes (artikli 15 lõige 5)?
               
            8.   Seirenõuded (artikkel 16)
      
      
                  8.1.
               
               
                  Milline seire sagedus on lubadel üldjuhul kehtestatud õhkuheite, vetteheite, pinnasesse/põhjavette lastava heite ja muude asjaomaste protsessiparameetrite suhtes?
               
            
                  8.2.
               
               
                  Kuidas on nende sageduste kindlaksmääramisel kasutatud PVT-järeldusi?
               
            9.   Loatingimuste läbivaatamine ja ajakohastamine (artikkel 21)
      
      Kõikide loatingimuste läbivaatamise suhtes, mis ei olnud 8. märtsiks 2016 lõpetatud, märkige:
      
                  a)
               
               
                  käitiste nimed ja lubade viitenumbrid;
               
            
                  b)
               
               
                  põhjused, miks loatingimuste läbivaatamine ei olnud lõpetatud;
               
            
                  c)
               
               
                  kuupäev, mis ajaks on tingimuste läbivaatamine lõpetatud.
               
            10.   Muud
      
      Kas soovite anda tagasisidet praktiliste probleemide kohta, mis tekkisid PVT-järelduste kasutamisel käesoleva mooduliga nr 3 hõlmatud kahes sektoris?
      Moodul NR 4 –   MIINIMUMNÕUDED
      11.   Jäätmete põletamine ja koospõletamine
      
      Direktiivi 2010/75/EL IV peatükiga hõlmatud tehaste kohta märkige järgmist.
      
                  11.1.
               
               
                  Märkige tehased, millele pädevad asutused on lubanud artikli 51 lõike 1, 2 või 3 kohaseid käitamistingimusi, neile lubatud tegelikud käitamistingimused ja nende suhtes läbiviidud tõendamiste tulemused (artikli 51 lõige 4).
               
            
                  11.2.
               
               
                  Esitage iga jäätmepõletustehase ja jäätmete koospõletustehase kohta, mille võimsus on vähemalt 2 tonni tunnis, järgmine:
                  
                              a)
                           
                           
                              teave tehase toimimise ja järelevalve kohta;
                           
                        
                              b)
                           
                           
                              põletamis- või koospõletamisprotsessi käigu arvestus (kus on märgitud töötunnid, katkestuste arv ja kestus kokku, kui need andmed on kättesaadavad);
                           
                        
                              c)
                           
                           
                              õhku- ja vetteheite tase võrreldes heite piirväärtustega;
                           
                        
                              d)
                           
                           
                              kirjeldus, kuidas see teave on üldsusele kättesaadavaks tehtud, sealhulgas link selleks loodud asjakohasele veebilehele (artikli 55 lõige 2).
                           
                        
            12.   Lahustite heide
      
      Direktiivi 2010/75/EL V peatükiga hõlmatud käitiste kohta märkige järgmist.
      
                  12.1.
               
               
                  Kui liikmesriigid on heite piirväärtuste kohaldamise asemel valinud vähendamiskava kohaldamise võimaluse (nagu on kirjeldatud VII lisa 5. osas), siis milline on edasiminek heite vastava vähendamise saavutamisel (artikli 59 lõike 1 punkt b)?
               
            
                  12.2.
               
               
                  Märkige tehased, millele on tehtud artikli 59 lõike 2 või artikli 59 lõike 3 kohane erand ning selle tegemise põhjused.
               
            
         (1)  ELT L 33, 4.2.2006, lk 1.
      
         (2)  ELT L 197, 24.7.2012, lk 1.
      
         (3)  ELT L 275, 25.10.2003, lk 32.
      
         (4)  ELT L 108, 25.4.2007, lk 1.
      
         (5)  ELT L 70, 8.3.2012, lk 1.
      
         (6)  ELT L 70, 8.3.2012, lk 63.